**Сабақтың тақырыбы:** «Әр түрлі жұмсақ материалдарды суретте қолдану»
**Сабақтың мақсаты:** оқушыларды жұмсақ материалдармен
таныстыру, қолданылуын үйрету.
**Сабақтың міндеттері:
Білімділік:** оқушылардың сурет пәнінен білімдерін жетілдіру, жұмсақ материалмен жұмыс жасауға үйрету.
**Дамытушылық:** оқушылардың ойлау қабілеттерін, ой-өрістерін, өз беттерінше жұмыс жасау қабілеттерін дамыту.
**Тәрбиелік:** оқушыларға эстетикалық тәрбие беру, ұқыптылыққа, шыдамдылыққа тәрбиелеу.
**Сабақтың түрі:** жаңа білім беру.
**Сабақтың** **әдісі:** түсіндірмелі.

*а)теориялық*
*б) [машықтық](http://engime.org/saba-edisi-a-teoriyali-b-mashiti.html)*
**Қажетті құралдар:** А3 формат, қарындаш, өшіргіш, пастель, сулық, газет.
**Көрнекілігі:**әр түрлі жұмсақ материалдармен салынған суреттер, көрнекі құралдар сангина, көмір, соус, сепия, пастель (құрғақ, майлы), слайд,қойылым (постановка) геометриялық денелерден тұратын натюрморт.
**Пәнаралық байланыс:** математика, геометрия, сызу: пішіндер, қашықтық, пропорция.
***Сабақтың жоспары:***

***I. Ұйымдастыру*** ***кезеңі.***
***II. Үй [тапсырмасын тексеру](http://engime.org/ii-j-tapsirmasin-tekseru-ii-j-tapsirmasin-tekseru.html)***.
***III. Жаңа сабақ***.
***а)теориялық***
***б)машықтық***
***IV. Қорытындылау***.
***V . Үйге тапсырма.***
***VI. Бағалау***.
***VII. [Сыныпты жинақтау.](http://engime.org/10-oris-sinibina-arnalfan-aza-tili-bojinsha-isa-merzimdi-jospa.html)***

***VIII.*** ***Сабақтың нәтижесі.***
**Сабақтың барысы:**
***I. Ұйымдастыру кезеңі:***
- жұмыс орнын дайындау;

*-* оқушылардын құралдарын тексеру;
- оқушыларды түгендеп, жоқ оқушыны журналға белгілеу;
- өткен сабаққа шолу.

***II.Үй тапсырмасын тексеру.*** 3 заттан құралған натюрморт (штрихтап келу).
Үйге берілген тапсырманы тексеріп, кемшілігін айтып, бағалау.
Үй тапсырмасына қосымша өткен тақырыптар бойынша сұрақтарға
жауап беру.
*1. Сурет дегеніміз не?*

*2. Натюрморт дегеніміз не?( жансыз заттарды бейнелеу)*

3. *Натюрморт салуда қандай карындаш қолданады?*
*4. Суретті ең алдымен неден бастайды?(компоновка)*
*5. Компоновка құрғанда қандай сызықтар пайдаланамыз?(көмекші сызықтар)*
*6. Штрих дегеніміз не?(әртүрлі бағытта орындалатын үзік,қысқа сызықтар)*
*7.Көлеңке дегеніміз не?(бір затқа жарықтың түспей тұрған бөлігі)*
*8. Көлеңке нешеге бөлінеді?( Меншікті, түспе)*
*9. Меншікті көлеңке дегеніміз не?(Заттың өзіндегі жарық түспейтін бөлігі)*
*10. Түспе көлеңке дегеніміз не?(Заттың жерге түскен көлеңкесі)*
*11. Жылт дегеніміз не?(жарықтың заттың үстіне түскен ең ашық жері)*.

***III. Жаңа сабақ***
***Жұмсақ материалдармен танысу.***
***а)теориялық***
 Негізінен жұмсақ материалдарға пастель,сангина,көмір,соус, сепия сияқты материалдар жатады.Әр жұмсақ материалдын [өзіндік ерекшеліктері бар](http://engime.org/terbie-procesi-oni-meni-men-ozindik-erekshelikteri.html).
 **Графит** – минерал, жер қыртысында көп таралған.Құрылымы қабат – қабат. Түсі қара, сұр, қара сұр, ұстағанда май сияқты, қолға жұғады, металдай жылтыр.

 **Қарындаш** – (түрк. «кара» - қара және «даш» - тас) - өзекше тәрізді құрал, жазу материалдан дайындалады (көмір, графит, құрғақ бояғыштардың және т.с.), жазуға, сурет салуға, сызуға арналған.
 **Көмірмен** сурет салу графиканың бір түрі болып табылады. Көмір арқылы жіңішке, оның штрихтарды түсіріп, саусақпен де жағуға болады. Көмірмен тек ақ қағазға ғана емес, сонымен қатар түс қағазға, кенепке, картонға салуға болады. Көмір шүберекпен оңай сүртіледі, ол өшіргішпен кетіруге болмайды, қағаз бетін ластап тастайды. Көмірмен салынған суреттер [ұзақ мерзімге шыдамайды](http://engime.org/abjanova-a-k-za-merzimdi-banktik-investiciyalar.html), оны бекіткіштер арқылы бетін жабу қажет.

 **Соус** – майлы, жұмсақ материал, ол цилиндр тәрізді таяқша түрінде сатылады.Соус ақ, қара, сұр, жер түстес болады.Соуспен құрғақ және сулы әдісте жұмыстануға болады.Сулы әдісте орындау оңай.Ол кетіргішпен жақсы кетіріледі, жақсы тон береді. Құрғақ соуспен көбінесе нобайлар және сурет жазғанда қосымша материал ретінде қолданылады. Штрих түрінде орындалады және оңай үйкеленеді.Соусты қайта түзету қиын, қағазға жағылып бүлдіреді. Соуспен жұмыстың түсі қанық болып шығады.

Престелген көмір мен соус майлы, қап-қара тонды материалдар.
Соустың ерекшелігі сол, оны жаға отырып және оны қылқылыммен суға еріте отырып, [онымен құрғақ та,](http://engime.org/sabati-masati-oushilarfa-jemisti-trlerin-tanistirushirindi-jen-v2.html) дымқылдап та жұмыс істеуге болады.

 Микс- құрғақ бояумен және су қосып боялатын бояулармен сурет салу әдісі (сепия және соус бояуымен). Сурет бірінші сулы бояумен орындалады, содан соң белгілі нәрселерді айқындап, нақтылау үшін құрғақтай бояу әдісі қолданылады.

 **Сепия-** сангинадан қарағанда қою қоңыр түсті. Айырмашылығы сумен шайылады. Латын тілінде «sepia» — каракатица деген сөз. Каракатица теңіз жәндігі.Сепия екі түрде болады қарындаш және сұйық түрінде.Сурет салған өте тиімді: тонның жұмсақ ауысуларын жақсы көрсетеді;оңай кетіріледі, фонды жабу тез орындалады; Ашық және қою түсті тондары бар.

 **Сангина** – (фран. sanguine, лат. sanguis) сурет салуға арналған қызғылт түсті таяқша бояу. Каолиннен және темір тотығудан таяқша тәрізді жасалынған. Оның техникасы көмірдің техникасымен ұқсас. Тек түстері қызғылт болып келеді.

 **Пастель** (лат. pasta - қамыр) - қағазға арналған түрлі түсті борлар. Пастель сангинадан қарағанда жұмсақ әрі үгітіл

гіш, сынғыш. Пастельдің шығу тарихы 15 ғасырдан басталады. Леонардо да Винчи өз жұмыстарында атаған.Латынның pastellum – паста деген сөзінен шыққан. Таза қою пигментті бормен ысқылау жолымен ашықтау түстер алған – «пастельный» тон деген сөз осыдан шыққан. Бұл материалды Қайта өрлеу дәуірінің суретшілері және Жаңа заманның суретшілері Энгр, Жан Этьен Лиотар, Джон Рассел, Морис де Ла Тур көп қолданды. Пастельді қолдану, әсіресе класссикалық портрет жанрында таза күйінде немесе гуашьпен бірге қолдану кең тараған. Пастельдің екі түрі болады: құрғақ және майлы. Ал түсаралық реңдер дайын күйінде болады. Сондықтан да ереже бойынша түстер этюдта араластырылмайды, соңынан жағылған түс, астыңғы түсті жауып кетеді. Бірақ та кейбір аздаған жерлерін саусақпен уқалап араластыруға болады. Пастельді қою тоннан ашық тондарға қарай орындау керек. Пастельмен сурет салуға негізінен сұр, кедір – бұдырлы қағазды қолданылады. Пастель бояуы ластанатын болғандықтан этюдтарды әйнектің астында сақтау керек немесе бояу қабатын бекіту қажет.
 Пастель –– көркем материалдардың тобы, графикада және кескіндемеде қолданылады. 1) сырты қапталмаған, құрғақ әрі жұмсақ түрлі-түсті қаламмен салынатын кескіндеме. Пастель ұнтақталған пигменттерге желімді зат, бор, сүт,гипс, т.б. қосындыларын араластыру арқылы жасалады;
2) Пастель тәсілмен салынған сурет. Пастель қаламмен суреттерді қатырма және қожырлы қағаздарға, жақпа қабатты кенепке, пергаментке салуға болады. Пастельде кескіндеме, графика әдістері де кеңінен қолданылады.

 **Сергіту сәті.** Оқушылар жылдам әуен ырғағымен бір - біріне әзіл сурет орындайды.

 ***Сарамандық жұмыс:  б) машықтық***
 **Геометриялық денелердің суреттемесін пастельмен орындау.**

Бейнелеудегі суреттеу түрлері негізгі 2 түрге бөлінеді. Олар сызықтық бейнелеу және реңдік бейнелеу.Сызықтық бейнелеу – белгілі бір заттың іс әрекеттің бейнесін сызба арқылы суреттеу болып табылады. Ал реңдік бейне дегеніміз – сол сызылған сызбаның көлемін, түсін, т.б. шығару үшін қолданамыз. Кез – келген зат бір – бірінен пішін арқылы еркешеленеді. Заттың «пішіні» деп олардың өзіндік ерекше түрін, құрылысын айтады.
Күнделікті өмірде кездесетін заттардың құрылысынан геометриялық денелердің кескінің табуға болады. Заттардың суретін салу үшін сызықтық бейнелер қолданылады. Ол үшін сызықтардың орналасу түрлерін білу керек. Бүгін біз пастельмен геометриялық денелерді нобайлап, пастельмен [жұмыс жасаймыз](http://engime.org/sabati-tairibi--biz-salat-jasajmiz-grammatika-silteu-esimdigi.html).Онда да натурадағы заттың өз пішінін тауып,құрылысына мән беру керек. Конуспен алманы салу үшін оны алдымен өлшеп пропорциясын тауып, қағаз бетіне дұрыс орналастыру қажет. Бірінші кезеңде есте сақтайтын нәрсе, компоновкасын құру, қағаз бетіне дұрыс орналастыру. Конуспен алманы қағаздың ортасында, жан – жағынан өте көп орын алмауы тиіс немесе қағаз шетіне өте жақын орналаспауы керек.Заттардың суретін салу барысында сызықтық бейнелердің алатын орны айрықша. Заттардың сызықтық бейнесін салғанда сызықтың көптеген түрлері қолданылады.Заттармен құбылыстардың суретін сызықтық арқылы айқындап алғаннан кейін барып реңдік бейнелеу [арқылы олардың пішінін](http://engime.org/saba-tairibi-meni-koildi-dobim.html), келбетін нақтылайды.Суреттің ең негізгі бөлігі сызық жүргізу болып табылады. Сызық жүргізу арқылы нақты бейнеленетін заттармен бұйымдардың пішінін бейнелейміз.Тікелей заттарға түскен жарық және көлеңкеге байланысты сызықтың түрлері өзгеретін болады.Әр түрлі бағыттағы штрихтар жүргізу арқылы реңдік бейнелеуге көшеміз.

 Суретте тон тұтас берілуі керек. Суреттегі тон нәрсенің пішінін, түсін және жарықтың түсуін берудің құралы болып табылады. Сурет салғанда нәрсенің көлемін барынша айқын етіп көрсетуге талаптану керек.

 Тон көрсету, қабаттау және үйкелеу арқылы (растушевка)

 

 Натурадан қарап сурет салу барысында әрдайым заттардың тонын салыстырып отыру қажет: ақ түсті зат ақ болып қалуы шарт емес. Сонымен қатар пастельмен сурет салу кезінде және басқада материалдармен ауа перспективасын еске сақтау маңызды. Алыста тұрған нәрселердің шекарасы жақында тұрғандардан қарағанда жұмсақ түрде берілуі тиіс.
 Сурет салудың негізгі тәсілдерінің бірі – сызық жүргізу. Жіңішке сызықтар жүргізу арқылы сызық пішіннің нобайы жасалады.
 Штрих дегеніміз – суретке салынатын заттың объектісін, яғни оның сурет салушыдан қанша қашықтықта тұрғандығын, қандай [материалдан екенін көрсету](http://engime.org/2-ertrli-materialdan-jasalfan-otkizgishterdegi-tjisu-bilistari.html). Штрихтау кезінде жүргізген сызығымыздың қалыңдығы, бағыты заттың көлемін шығаруда маңызды. Штрихтың түрлері: түзусызықты, дөңгелек тәрізді, әр түрлі бағытағы шимайлау, қарама-қарсы сызықтар, нүктелі штрих. Заттардың жарық, көлеңкесін штрихтау арқылы олардың пішінін көлемін шығарамыз. Заттың өзі жарық пен көлеңке арқылы айқындалады. Әрбір заттың өңінің көмескі не қараңғы бөлу жасанды және табиғи жарықтың түсуіне байланысты. Затты штрихтауды меншікті көлеңкеден бастаған дұрыс.

 Меншікті көлеңке дегеніміз – заттың сәуле түспеген бетінде пайда болған көлеңке.

 Жарық деп - табиғи сәуле мен жасанды жарық түскен бетті айтамыз.
 Жылт дегеніміз – жарықтың аса мол мөлшерде түскен жері.
 Түспе көлеңке дегеніміз – нақты бейнеленген заттан жазықтықтың бетіне түскен көлеңкесі, жартылай көлеңке дегеніміз – меншікті көлеңкемен жарықтың арасында пайда болған көмекші жарық тәріздес құбылыс.
 Орындалған суретіміз таза жарасымды болып шығуына көңіл бөлуіміз керек. Суретін салып отырған заттың жарық, көлеңкесін, көлемін, пішінін т.б. [ұсақ бөліктерін шығарып](http://engime.org/sabati-masati-oushilarfa-afash-bolshekterin-biriktirudi-arapaj.html), көрсетіп жұмысты аяқтаймыз.

 ***IV.Қорытындылау***
Бүгінгі тақырып бәрімізге түсінікті болды ма?
Ендеше мына сөзжұмбақты шешіп көрейік?
1. *Сурет салатын негізгі,катты құрал?(Карандаш)*

2. *Суретті ең алдымен неден бастаймыз?(Компоновка)*

3. *Қағазды планшетке бекітетін құрал?(Кнопка)*

4. *Жұмсақ материалдарға жататын қызғылт түсті таяқша?(Сангина)*

5. *Екі немесе оданда көп , жансыз заттарды бейнелеу?(Натюрморт)*

6. *Жұмсақ материалдын бір түрі?(Көмір)*

7. *Заттын жарық түспей тұрған бөлігі?(Көлеңке)*

8. *Жұмсақ материалдын бір түрі?(Пастель)*

***V. Үйге тапсырма.***
Үйден пішіні қарапайым заттардан натюрморт нобайлау.
***VI. Бағалау***: Оқушылардың сарамандық жұмыс барысында орындаған жұмыстарынан шағын көрме жасап, суретті талдап, орындалу сапасына қарап, салыстыра отырып баға қою.
***VII. Сыныпты***[***жинақтау***](http://engime.org/diplom-jmisi-tairibi-balalardi-oufa-jazufa-jretu-procesinde-ta.html).
***VIII.*** ***Сабақтың нәтижесі:***

Оқушылар жұмсақ материалдың түрлерін танып, жұмыс жасап үйренді. Жаңа әсер алды. Ой- өрістері, танып-білу қабілеттері артты. Ұқыпты, тиянақты, шыдамды болуға дағдыланды. Түрлі –түстер арқылы әсемдікті көруге үйренді.